CELEX: 32022R0148
Language: ro
Date: 2022-02-03 00:00:00
Title: Regulamentul (UE) 2022/148 al Consiliului din 3 februarie 2022 de modificare a Regulamentului (UE) nr. 753/2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan

4.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 25/5
               
            
         REGULAMENTUL (UE) 2022/148 AL CONSILIULUI
         din 3 februarie 2022
         de modificare a Regulamentului (UE) nr. 753/2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215,
         având în vedere Decizia 2011/486/PESC a Consiliului din 1 august 2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan (1),
         având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
         întrucât:
         
                     (1)
                  
                  
                     Regulamentul (UE) nr. 753/2011 al Consiliului (2) pune în aplicare măsuri restrictive adoptate în cadrul Organizației Națiunilor Unite.
                  
               
                     (2)
                  
                  
                     La 22 decembrie 2021, Consiliul de Securitate al Organizației Națiunilor Unite a adoptat Rezoluția 2615 (2021) (RCSONU 2615 (2021)]. Rezoluția respectivă introduce, în special, o nouă derogare de la măsurile restrictive pentru asistența umanitară și alte activități care sprijină satisfacerea nevoilor umane de bază în Afganistan.
                  
               
                     (3)
                  
                  
                     La 3 februarie 2022, Consiliul a adoptat Decizia (PESC) 2022/153 (3), care modifică Decizia 2011/486/PESC în conformitate cu RCSONU 2615 (2021).
                  
               
                     (4)
                  
                  
                     Modificările respective intră în domeniul de aplicare a tratatului și, în consecință, este necesară o reglementare la nivelul Uniunii pentru punerea lor în aplicare, în special pentru a se asigura aplicarea uniformă a acestora în toate statele membre.
                  
               
                     (5)
                  
                  
                     Prin urmare, Regulamentul (UE) nr. 753/2011 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            La articolul 3 din Regulamentul (UE) nr. 753/2011 se adaugă următorul alineat:
            
               
                  „(4)   Alineatele (1) și (2) nu se aplică pentru punerea la dispoziție de fonduri sau resurse economice necesare pentru a asigura furnizarea la timp a asistenței umanitare și alte activități care sprijină nevoile umane de bază în Afganistan sau pentru a sprijini astfel de activități.”
               
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 februarie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  JO L 199, 2.8.2011, p. 57.
         
            (2)  Regulamentul (UE) nr. 753/2011 al Consiliului din 1 august 2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan (JO L 199, 2.8.2011, p. 1).
         
            (3)  Decizia (PESC) 2022/153 a Consiliului din 3 februarie 2022 de modificare a Deciziei 2011/486/PESC privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan (a se vedea pagina 17 din prezentul Jurnal Oficial).